Universis presentes litteras inspecturis: Johannes, permissione divina Bituricensis archiepiscopus, Aquitanie primas, in Domino salutem. Notum facimus quod in nostra presentia constituta charissima consanguinea nostra Isabellis de Melloto, dedit nobili viro domino Droconi de Melloto, fratri suo, duo millia librarum Turonensium, quas venerabilis pater G. Dei gratia Autissiod. episcopus, patruus suus, penes se in deposito habebat. Voluit etiam et mandavit predicta Isabellis, presente predicto episcopo, ut idem episcopus dictam pecunie summam fratri suo traderet et liberaret. Ac eundem episcopum de predicta pecunie summa quittavit in perpetuum, coram nobis. In cujus rei testimonium, ad petitionem prefate Isabellis de Melloto, predicta volens, concedens et confitens esse vera sigillum predicti reverendi patris J. archiepiscopus Bituricensis presentibus litteris rogavi apponi, atque meum apponi in testimonium predictorum. Datum Parisius, anno Domini M. CC. LXIX. die sabbati in festo B. Andree.